
Projektas

LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2014 M. SPALIO 3 D. NUTARIMO NR. 1090 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS ADMINISTRAVIMO TAISYKLIŲ PATVIRTINIMO“ PAKEITIMO

2020 m.                         d. Nr. 
Vilnius

Lietuvos Respublikos Vyriausybė nutaria:
. Papildyti Lietuvos Respublikos Vyriausybės 2014 m. spalio 3 d. nutarimą Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“ 4 punktu:
„. Siekiant mažinti naujojo koronaviruso (COVID-19) plitimo sukeltas neigiamas pasekmes Lietuvos ekonomikai, spartinti Europos Sąjungos fondų investicijas – šiuo nutarimu patvirtintų 2014–2020 metų Europos Sąjungos fondų investicijų veiksmų programos administravimo taisyklių 69 punkte nustatytą projektų finansavimo sąlygų aprašų ir (ar) jų keitimo, kai keičiamos minėtų taisyklių 68 punkte išvardytos esminės nuostatos, projektų derinimo su partneriais, nurodytais 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006, su visais pakeitimais 5 straipsnio 1 dalyje, terminą, išskyrus šio nutarimo 3 punkte nustatytas išimtis, trumpinti iki 8 darbo dienų. Projektų finansavimo sąlygų aprašų ir (ar) jų keitimo, kai keičiamos minėtų taisyklių 68 punkte išvardytos esminės nuostatos, projektus teikianti ministerija gali motyvuotai prašyti minėtų partnerių šiuos projektus derinti skubos tvarka per 5 darbo dienas.“
. Šis nutarimas galioja, iki bus atšaukta Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbta valstybės lygio ekstremalioji situacija.

